CELEX: C2007/235/40
Language: lv
Date: 2007-10-06 00:00:00
Title: Lieta T-300/07: Prasība, kas celta 2007. gada 31. jūlijā — Evropaïki Dynamiki /Komisija

6.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 235/22
            
         Prasība, kas celta 2007. gada 31. jūlijā — Evropaïki Dynamiki/Komisija
   (Lieta T-300/07)
   (2007/C 235/40)
   Tiesvedības valoda — angļu
   Lietas dalībnieki
   
      Prasītāja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE, Atēnas (Grieķija) (pārstāvis — N. Korogiannakis, lawyer)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas Informātikas ģenerāldirektorāta lēmumu noraidīt prasītājas piedāvājumu, kas tika iesniegts, atbildot uz paziņojumu par atklātu konkursu ENTR/05/078 — TAVA EIROPA 1. daļa (Rediģēšana un tulkošana) par portāla “Tava Eiropa” vadību un uzturēšanu (OV 2006/S 143-153057), kas prasītājai tika darīts zināms ar 2007. gada 21. maija vēstuli (“Lēmums par 1. daļu”), un piešķirt līgumu slēgšanas tiesības konkursā uzvarējušam pretendentam;
            
         
               —
            
            
               atcelt Komisijas (DIGIT) lēmumu noraidīt prasītājas piedāvājumu, kas tika iesniegts, atbildot uz paziņojumu par atklātu konkursu ENTR/05/078 — TAVA EIROPA 2. daļa (Infrastruktūras pārvaldība) par portāla “Tava Eiropa” vadību un uzturēšanu (OV 2006/S 143-153057), kas prasītājai tika darīts zināms ar 2007. gada 13. jūlija vēstuli (“Lēmums par 2. daļu”), un piešķirt līgumu slēgšanas tiesības konkursā uzvarējušam pretendentam;
            
         
               —
            
            
               piespriest Komisijai (DIGIT) atlīdzināt prasītājai minētās konkursa procedūras rezultātā radušos zaudējumus EUR 1 125 000 apmērā par 1. daļu un EUR 825 000 apmērā par 2. daļu;
            
         
               —
            
            
               piespriest Komisijai (DIGIT) atlīdzināt visus izdevumus, kas radušies šīs prasības sakarā, pat ja tā tiks noraidīta.
            
         Pamati un galvenie argumenti
   Savas prasības atbalstam prasītāja uzsver, ka konkursa procedūras ENTR/05/078 — TAVA EIROPA 1. daļa (Rediģēšana un tulkošana) par portāla “Tava Eiropa” vadību un uzturēšanu (OV 2006/S 143-153057) ietvaros un konkursa procedūras ENTR/05/078 — TAVA EIROPA 2. daļa (Infrastruktūras pārvaldība) par portāla “Tava Eiropa” vadību un uzturēšanu (OV 2006/S 143-153057), par ko prasītājai tika darīts zināms ar 2007. gada 13. jūlija vēstuli, ietvaros līgumslēdzēja iestāde — Eiropas Komisijas ĢD DIGIT — neizpildīja savus pienākumus, kas ir paredzēti Finanšu regulā (1), tās īstenošanas noteikumos un Direktīvā 2004/18/EK (2), kā arī neievēroja pārskatāmības un vienlīdzīgas attieksmes principus.
   Turklāt prasītāja apgalvo, ka līgumslēdzēja iestāde pieļāva vairākas acīmredzamas kļūdas vērtējumā, kuru rezultātā tās piedāvājums tika noraidīts. Papildus iepriekš minētajam, līgumslēdzēja iestāde neievēroja pienākumu pamatot savu lēmumu un it īpaši informēt prasītāju par konkursā uzvarējušā pretendenta relatīvajiem ieguvumiem.
   Tādēļ prasītāja lūdz atcelt Eiropas Komisijas lēmumu, ar kuru tika noraidīts tās piedāvājums un līguma slēgšanas tiesības piešķirtas konkursā uzvarējušam pretendentam, un piespriest atbildētājai atlīdzināt visus izdevumus, kas radušies šīs prasības sakarā, pat ja tā tiks noraidīta. Papildus, ja līgums jau būs noslēgts līdz brīdim, kad Tiesa būs taisījusi spriedumu, vai ja vairāk nav nebūs iespējams atcelt lēmumu, prasītāja prasa finansiālu kompensāciju (zaudējumu atlīdzību) EUR 1 125 000 apmērā par 1. daļu un EUR 825 000 apmērā par 2. daļu, atbilstoši EKL 235. un 288. pantam.
   
      (1)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 1. lpp.).
   
      (2)  Eiropas Parlamenta un Padomes 2004. gada 31. marta Direktīva 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 114. lpp.).